રોજગાર અને તાલીમ ખાતાનાં નિયંત્રણ હેઠળની રાજ્યની સરકારી ઐાદ્યોગિક તાલીમ સંસ્‍થા જૂનાગઢ, જૂનાગઢ મહિલા આઇ.ટી.આઇ. તેમજ વંથલી, માણાવદર, કેશોદ, માળીયા, મેંદરડા, ભેસાણ, વિસાવદર, ગીર ગઢડા, ઊના, સુત્રાપાડા, તેમજ તાલાળા અને ગ્રાન્ટ ઈન એઇડ ઐાદ્યોગિક તાલીમ સંસ્‍થાઓનાં કેન્‍દ્રો જોષીપુરા, રહેમાની જૂનાગઢ, શારદાગ્રામ, વેપ્‍કો વેરાવળમાં કેટલાક વ્‍યવસાયોમાં પ્રવેસસત્ર ઓગષ્‍ટ-૧૫ થી જુજ બેઠકો ખાલી રહેલ છે. આથી પ્રવેશવાંચ્છુ ઉમેદવારોએ ઉક્ત સંસ્‍થાઓ ખાતેથી તેમજ ઈન્ટરનેટના માધ્યમથી ઓનલાઇન નવીન પ્રવેશ ફોર્મ ભરી રજિસ્‍ટ્રેશન ફી રૂા. ૫૦ તથા જરૂરી પ્રમાણપત્રો સહિત પરત જમા કરવવાનાં રહેશે. જે ઉમેદવારોએ અગાઉ ઓનલાઇન અરજીપત્રક ભરેલ હોય તેવા ઉમેદવારો અને કોઇ કારણવશ પ્રવેશ મેળવી શકેલ ના હોય તેમણે રજીસ્‍ટ્રેશન ફી ભરવાની થતી નથી. તેઓએ ઓનલાઇન અરજીપત્રક અને રજીસ્‍ટ્રેશનની ભરેલ રસીદ સાથે સબંધિત સંસ્‍થાને અરજી કરવાની રહેશે. ઉક્ત તમામ સંસ્‍થાઓની બેઠકો ભરવાની બીજા રાઉન્ડ કાર્યવાહી નોડલ ઐાદ્યોગીક તાલીમ સંસ્‍થા જૂનાગઢ ખાતે કરવામાં આવનાર છે. જ્યારે ત્રીજા રાઉન્ડ કાર્યવાહી જે તે ઐાદ્યોગીક તાલીમ સંસ્‍થા ખાતે કરવામાં આવનાર છે. જેનો પ્રવેશ વાંચ્છુ ઉમેદવારોએ લાભ લેવા આચાર્ય આઇ.ટી.આઇ. જૂનાગઢની યાદીમાં જણાવાયુ છે.